የአሰልጣኞች አስተያየት | ጅማ አባ ጅፋር 0-0 ወልዋሎ
በኢትዮጵያ ፕሪምየር ሊግ ስምንተኛ ሳምንት የዛሬ ብቸኛ ጨዋታ ጅማ አባ ጅፋር ከወልዋሎ ያለ ጎል አቻ ከተለያዩ በኋላ የሁለቱ ቡድኖች አሰልጣኞች አስተያየት ሰጥተዋል። ” ተጫዋቾቹ ሜዳውን አለመልመዳቸው ተፅዕኖ አድርጎብናል ” ዩሱፍ ዓሊ – ጅማ አባጅፋር (ም/አሰልጣኝ)ስለጨዋታው” ያለፉትን ወራት ጨዋታዎችን ከሜችን ውጭ እንደማድረጋችን እና ተጨዋቾቹ ለሜዳው አዲስ እንደመሆናቸው መጠን ኳስን አንሸራሽረን እንዳንጫወት አድርጎናል። ተጫዋቾቹ ሜዳውን አለመልመዳቸው ተፅዕኖ አድርጎብናል። ተጋጣያችንም ሙሉ ለሙሉ ተከላክለው በመጫወታቸውም ግብ እን ዳናስቆጥር አድርጎናል። ”ከእረፍት መልስ ስለተጠቀሙት የአጨዋወት መንገድ” የተከተልነው የጨዋታ አቀራረብ ታክቲካል አልነበረም። ሜዳውን ካለመልመዳቸው የተነሳ እና ጎል ለማስቆጠር ካላቸው ጉጉት የተነሳ ረጃጅም ኳሶችን ተጠቅመናል። ”የጨዋታ መደራረብ” ከግብፅ ከመጣን ጀምሮ ጨዋታዎችን ያለእረፍት በተደጋጋሚ እያደረገን እንገኛለን። እስከነ ጉዳታቸው ያሰለፍናቸው ተጨዋቾች አሉ። እንዲሁም የጉዳት ደረጃው ባይታወቅም በዛሬው ጨዋታ ሶስት ተጫዋቾች ተጎድተውብናል፡፡ ”“ተጋጣሚያችን የመረጡት አጨዋወት ለኛ ተመችቶን ነበር” አሰልጣኝ ፀጋዬ ኪዳነማርያም – ወልዋሎስለ ጨዋታው” ሁለታችንም ከሽንፈት እንደመምጣታችን የዛሬው ጨዋታ ለሁለታችንም ወሳኝ ነበር። ሁለተኛ ተከታታይ ሽንፈት ላለማስተናገድ ተጠንቅቀን ተጫውተናል። አስራት በቀይ ካርድ ከወጣ በኃላ ፎርሜሽናችንን ወደ 4-4-1 በመቀየር መጫወትን መርጠናል። ተጋጣሚያችን የመረጡት አጨዋወትም ለኛ ተመችቶን ነበር። ምክንያቱም የኛ ተከላካዮች በቁመት ከእነሱ አጥቂዎች ይሻሉ ነበር። የሚመጡትን የአየር ኳሶች በቀላሉ ስንቆጣጠር ነበር፡፡ ”ስለ ዳኝነት ” በዳኝነትቱ ደስተኛ አይደለሁም። ትከሻ ለትከሻ የተነካኩትን ነው በቀይ ካርድ ያስወጣብን። ረጅም ደቂቃ በጎዶሎ ተጫዋች እንድንጫወት አድርጎናል። ይህ ደግሞ ጫና ውስጥ ከቶን ነበር። “